**GHID DE FINANŢARE**

**Programul de Granturi Mici**

**RUNDA V:** **01 aprilie 2024 – 31 august 2024**

**CUPRINS:**

**Informații generale 2**

**Cine poate solicita finanțare în cadrul programului Fondul pentru Tineri** **Bălți și Sîngerei? 3**

**Ce proiecte pot fi finanțate în cadrul programului Fondul pentru Bălți și Sîngerei? 3**

**Care este procedura de aplicare? 4**

**Care este suma care poate fi solicitată pentru un proiect? 4**

**Care este perioada de realizare a unui proiect? 5**

**Cum se desemnează câștigătorii competiției de finanțare Fondul pentru Tineri Bălți și Sîngerei? 5**

**Criterii de eligibilitate 5**

**Ce proiecte NU pot fi finanțate în cadrul programului Fondul pentru Tineri Bălți și Sîngerei? 6**

**Calendarul concursului de finanțare 7**

**Cum pot afla informații suplimentare despre finanțarea Fondul pentru Tineri Bălți și Sîngerei 6**

**Anexele proiectului............................................................................................................................7**

1. **Informații generale**

**Fondul pentru Tineri Bălți și Sîngerei** **este un program de finanțare pentru tinerii cu vârsta cuprinsă între 16 și 29 ani care activează în raionul Sîngerei și municipiul Bălți. Tinerii sunt încurajați să inițieze proiecte, prin care să aducă beneficii comunității și în același timp să își dezvolte abilități personale de management financiar, leadership și comunicare.**

**În ediția din anul 2024, Runda VI, care va fi derulată în perioada 01 aprilie 2024 – 31 august 2024, dorim să încurajăm în special acele inițiative ale tinerilor, inclusiv din categoria NEET, care își propun un impact pe termen lung și care sunt concepute având în vedere sustenabilitatea acestor proiecte.**

***Conform legii nr. 105/2018 cu privire la promovarea ocupării forței de muncă și asigurarea de șomaj, tinerii NEET sunt definiți ca: “tinerii în vârstă de 16–29 de ani, care nu fac parte din populația ocupată, nu studiază/învață în cadrul sistemului formal de educație și nu participă la niciun fel de cursuri sau alte instruiri în afara sistemului formal de educație.***

**De aceea, încurajăm proiectele care dezvoltă comunitatea de tineri din municipiul Bălți și raionul Sîngerei, care folosesc finanțarea obținută din Fondul pentru Tineri Bălți și Sîngerei pentru a crea produse sau servicii inovatoare, pentru a răspunde unei nevoi a tinerilor, inclusiv a tinerilor NEET. Inițiativele trebuie să aibă un impact pe termen lung, inclusiv prin identificarea şi mobilizarea altor resurse din comunitate.**

**Fondul pentru Tineri Bălți și Sîngerei încurajează, astfel, implicarea tinerilor în viața comunității prin asumarea unor roluri active care îi responsabilizează și le oferă, în același timp, posibilitatea de a petrece timpul liber într-un mod plăcut și util și să îi implice în acțiuni pozitive din care au de învățat.**

**În perioada octombrie 2023 - martie 2024, tinerii din echipa Fondul pentru Tineri Bălți și Sîngerei au desfășurat mai multe activități de mobilizare de resurse din comunitatea locală.**

**Din banii colectați și cu suportul Fundației Est-Europene va fi creat fondul disponibil pentru această Rundă de finanțare. Astfel suma care poate fi acordată unui proiect este de** **minimum 5000 lei și maximum 15000 lei, cofinanțarea monetară constituind 20% din suma totală a proiectului.**

1. **Cine poate solicita finanțare în cadrul programului Fondul pentru Tineri Bălți și Sîngerei?**

**Fondul pentru Tineri Bălți și Sîngerei este destinat tinerilor cu vârsta cuprinsă între 16 și 29 ani. Pentru a putea solicita finanțare, tinerii trebuie să facă parte dintr-o echipă (minim 3 persoane), care va fi responsabilă de conceperea ideii de proiect şi implementarea acesteia.**

**Echipele de tineri care intră în competiția de mini-proiecte pot fi echipe formate din colegi de clasă sau de liceu, dar şi din grupuri informale, din afara instituției școlare, de exemplu: cartier, bloc, club sau orice altă organizație. Este încurajată, în mod special, formarea de echipe mixte de tineri din punct de vedere al etniei şi al genului.**

1. **Ce proiecte pot fi finanțate în cadrul programului Fondul pentru Tineri Bălți și Sîngerei?**

**Fondul pentru Tineri Bălți și Sîngerei finanțează proiecte dezvoltate și implementate de echipe de tineri, inclusiv tineri NEET.**

**Proiectele propuse trebuie să se desfășoare în municipiul Bălți și raionul Sîngerei și pot acoperi următoarele domenii:**

* **activități ecologice**
* **activități sportive**
* **artă**
* **sănătate**

**cu condiția ca aceste activități:**

* **să răspundă într-un mod inovator unor nevoi ale tinerilor, identificate la nivelul comunității;**
* **să permită obținerea unor rezultate clare, vizibile;**
* **să aibă un impact pe termen lung;**
* **să ofere condiții sigure de petrecere a timpului liber pentru tineri;**
* **să fie antrenante și plăcute.**

**Sunt încurajate proiectele care sunt:**

* **inovatoare,**
* **identifică și mobilizează şi alte resurse din comunitate.**

**Exemple de astfel de proiecte:**

* **Renovarea și amenajarea curților; colectarea de materiale reciclabile pentru a asigura întreținerea corespunzătoare a spațiilor publice pentru un impact pe termen lung;**
* **Organizarea unor evenimente cu tematică variată sau concursuri sportive, culturale, obținând venituri din vânzarea de produse, pentru a face ca aceste evenimente să devină o tradiție;**
* **Campanii de informare/sensibilizare, pentru a extinde informația către public sau alte soluții care ar demonstra durabilitatea inițiativelor;**
* **Încurajăm creativitatea și originalitatea ideilor de proiecte.**

1. **Care este procedura de aplicare?**

**Echipele de tineri care au o idee de proiect pentru concursul lansat de Fondul pentru Tineri Bălți și Sîngerei pot trimite aplicațiile (formular aplicare și formular buget) la adresa** [fptbalti@gmail.com](mailto:fptbalti@gmail.com" \t "_blank) **până la data de 20 aprilie 2024**. **Înscrierea în concurs a unui proiect se face pe baza formularului de aplicare și formularului pentru buget care pot fi descărcate mai jos.**

***Notă:* Pentru a intra în concurs, echipa aplicantă trebuie să identifice și să obțină acceptul de colaborare cu o instituție de învățământ, ONG sau APL din municipiul Bălți și raionul Sîngerei. Aceasta va fi gazda proiectului şi a echipei.**

**Finanțarea proiectului se va face printr-un Acord de grant, încheiat între AO ”Caroma-Nord” şi echipa de implementare.**

1. **Care este suma care poate fi solicitată pentru un proiect?**

**Fondul pentru Tineri Bălți și Sîngerei poate oferi finanțări cu valoare minimă de 5000 lei și maximă de 15000 lei pentru un proiect, cofinanțarea monetară constituind 20% din suma totală a proiectului. Proiectele propuse de echipele de tineri pot însă să fie în valoare mai mare de 15000 lei, dar în acest caz, solicitantul trebuie să facă dovada diferenței dintre suma solicitată de la Fondul pentru Tineri Bălți și Sîngerei şi cea totală necesară proiectului.**

**Suma solicitată va fi analizată în funcție de numărul de beneficiari şi rezultatele așteptate ale proiectului.**

1. **Care este perioada de realizare a unui proiect?**

**Data preconizată de începere a proiectelor este 10 mai 2024. Proiectele propuse trebuie să fie realizate până la data de 31 august 2024.**

**Raportarea rezultatelor şi a modului de cheltuire a finanțării va fi realizată în maxim o săptămână de la data încheierii perioadei de implementare a proiectului finanțat.**

1. **Cum se desemnează câștigătorii competiției de finanțare Fondul pentru Tineri Bălți și Sîngerei?**

**Toate propunerile de proiecte primite până la data limită vor fi analizate şi evaluate de un Comitet de selecție și echipa programului Fondul pentru Tineri Bălți și Sîngerei.**

**Procesul de selecție a proiectelor va cuprinde trei etape:**

* **preselecția aplicațiilor pe baza criteriilor de eligibilitate;**
* **etapă intermediară în care vor fi realizate interviuri clarificatoare cu aplicanții (după necesitate);**
* **selecția finală.**

1. **Criterii de eligibilitate**
2. **Sunt cel puțin trei tineri implicați?**
3. **Echipa aplicantă este formată din tineri cu vârsta cuprinsă între 16 și 29 ani?**
4. **Aplicația a fost trimisă până la termenul limită *(20 aprilie 2024, ora 23:59)*?**
5. **Există un acord de colaborare cu o instituție de învățământ, ONG sau APL din localitate?**

**Proiectele care nu îndeplinesc unul dintre criteriile de eligibilitate menționate anterior vor fi respinse. Proiectele care îndeplinesc toate criteriile de eligibilitate vor fi acceptate pentru a fi incluse în procesul de selecție.**

1. **Ce proiecte NU pot fi finanțate în cadrul programului Fondul pentru Tineri Bălți și Sîngerei?**

* Proiecte care nu se înscriu în obiectivele şi activitățile acestui program;
* Proiecte care nu sunt redactate pe baza formularului tip al concursului;
* Cereri de finanțări individuale (ex. burse, sponsorizări pentru călătorii);
* Proiecte de natură politică;
* Proiecte de natură religioasă;
* Proiecte cu mesaj discriminatoriu fată de anumite categorii sociale/etnice.

1. **Criteriile de selecție care vor fi folosite pentru departajarea propunerilor:**

* **Fezabilitatea ideii de proiect** (cât de clară și realistă este ideea de proiect);
* **Măsura în care tinerii NEET sunt implicați în inițierea și realizarea proiectului:** tinerii sunt cei care iau deciziile; își asumă responsabilitatea pentru implementarea proiectului);
* **Raportul cost beneficii:** valoarea proiectului raportată la suma solicitată; cât de clar și realist este bugetul;
* **Impactul:** beneficiile proiectului pentru tineri, in special tineri NEET și comunitate pe termen scurt și pe termen lung, posibilitatea de continuare și sustenabilitatea proiectului, inclusiv prin crearea unui mecanism de generare de venituri – dezvoltare de produse / servicii care să poată fi vândute și să asigure venituri pentru continuarea inițiativei și creșterea impactului);
* **Originalitatea** (creativitatea proiectului).

**Proiectele vor primi punctaje și vor fi finanțate în ordinea punctajului obținut, până la epuizarea fondului.**

**Lista de proiecte propuse spre finanțare va fi supusă aprobării finale echipa Fondul pentru Tineri Bălți și Sîngerei.**

***Notă:* Fiecare cerere de finanţare va fi evaluată conform criteriilor de evaluare. Decizia comitetului de selecţie a proiectelor nu poate fi contestată. Decizia comitetului de selecţie de a nu acorda finanţare unor idei de proiecte este definitivă.**

1. **Calendarul concursului de finanțare:**

|  |  |  |
| --- | --- | --- |
| **Nr.** | **Etapa** | **Perioada** |
| **1** | **Primirea aplicațiilor** | **01 aprilie 2024- 20 aprilie 2024** |
| **2** | **Procesul de selectare (preselecție, interviuri, selecție finală)** | **21 aprilie 2024 – 30 aprilie 2024** |
| **3** | **Anunțarea proiectelor selectate** | **01 mai 2024** |
| **4** | **Semnarea Acordurilor de grant** | **06-09 mai 2024** |
| **5** | **Implementarea şi monitorizarea proiectelor** | **10 mai 2024 – 31 august 2024** |

**12. Managementul proiectelor**

**12.1. Procedura de contractare**

Un acord de colaborare standard va include propunerea de proiect finală aprobată, bugetul aprobat, lista de rezultate şi calendarul efectuării procurărilor. După semnare, acordul de colaborare devine obligatoriu din punct de vedere juridic între Fondul pentru Tineri Sîngerei şi grupul de inițiativă al tinerilor (beneficiar) a cărui proiect a fost selectat pentru finanțare. Prin semnarea acordului de colaborare, beneficiarul acceptă termenii şi condițiile în care va primi finanțarea şi se angajează să implementeze pe propria răspundere proiectul pentru care primește finanțare. În cazul în care proiectul a fost finanțat, solicitantul este invitat să semneze acordul de colaborare în două exemplare în original, în limba română. Odată ce acordul de colaborare este semnat, acesta nu poate fi modificat fără aprobarea prealabilă în scris din partea ”Fondul pentru Tineri Bălți și Sîngerei”.

**12.2. Procedura de decontare**

Responsabil de efectuarea cheltuielilor prevăzute în acordul de colaborare cu beneficiarul finanțării este ”Fondul pentru Tineri Bălți și Sîngerei”. Beneficiarul finanțării (membrii grupului de inițiativă) pot identifica singuri sau cu ajutorul reprezentantului Fondului pentru Tineri Sîngerei furnizorii de bunuri materiale şi prestatorii de servicii prevăzute în limita bugetului aprobat al proiectului. Decontările pentru bunuri materiale şi servicii se efectuează de către Fondul pentru Tineri, după care acestea, în dependență de situație, sunt livrate în termeni rezonabili beneficiarului.

**12.3. Realizarea proiectului**

Pe parcursul realizării proiectului, beneficiarul este obligat să informeze Fondul pentru Tineri (prin telefon sau e-mail) despre toate evenimentele importante, care pot influența pozitiv sau negativ realizarea proiectului. Orice modificări intervenite în derularea unui proiect în raport cu planul de activități aprobat, trebuie să fie explicate, argumentate şi coordonate cu ”Fondul pentru Tineri Bălți și Sîngerei”. Toate publicațiile (broșuri, ghiduri, pliante, postere, articole în presă) trebuie în mod obligatoriu să fie consultate cu membrii Fondului pentru Tineri înainte de a fi printate sau difuzate.

**12.4. Cerințe de raportare**

Grupurile de inițiativă ale tinerilor beneficiare ale competiției de finanțare ”Fondul pentru Tineri Bălți și Sîngerei” vor prezenta, în termen de 15 zile calendaristice de la data încheierii proiectului, raportul narativ (informații despre realizarea proiectului) şi raportul financiar (informații despre cheltuielile întreprinse din alte surse în cadrul proiectului).

Împreună cu rapoartele se va prezenta:

* Câte un exemplar al tuturor materialelor promoționale realizate pe parcursul desfășurării proiectului;
* Copii ale articolelor din presă referitoare la proiect;
* Liste ale participanților la acțiuni cu datele lor de contact;
* Înregistrări video şi audio;
* Fotografii care să ateste desfășurarea acțiunilor descrise în proiect.

Liderul, după caz, mentorul grupului de inițiativă al tinerilor, este responsabil direct de raportare pentru proiect. Acordul de colaborare include cerințele de raportare pentru fiecare proiect. Toate rapoartele trebuie să fie prezentate în limba română.

Grupurile de inițiativă ale tinerilor care câștigă finanțarea proiectelor, vor primi modele ale rapoartelor şi instrucțiuni complete despre procesul de raportare.

**13. Cum pot afla informații suplimentare despre finanțarea Fondului pentru Tineri Bălți și Sîngerei?**

Alte detalii privind concursul de proiecte şi programul ”Fondul pentru Tineri Bălți și Sîngerei” puteți obține direct prin telefon:

* **Ana Bucur** – 069545942, pentru Fondul pentru Tineri Singerei
* **Mstislav Gromskii** - 069853114, pentru Fondul pentru Tineri Bălti
* sau prin **E-mail:** [fptbalti@gmail.com](mailto:fptbalti@gmail.com).

**Mai multe detalii pe pagina noastră web**: https://caromanord.md/

Facebook: <https://www.facebook.com/FondulpentruTineriBalti/>.

**Mult succes!**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***ANEXE***

**PROGRAMUL DE GRANTURI MICI PENTRU TINERI, Runda VI, 2024**

**FORMULAR DE APLICARE**

**Anexa 1.**

*Această rubrică se completează de membrii* ***Fondul pentru Tineri Bălţi şi Sîngerei***

|  |  |
| --- | --- |
| Nr. dosar | Data evaluării |
| Data prezentării | Punctaj acumulat |

PROGRAMUL DE GRANTURI MICI PENTRU TINERI

FORMULAR DE APLICARE

* 1. **Numele grupului de iniţiativă**

I. GRUPUL DE INIŢIATIVĂ

* 1. **Liderul grupului de iniţiativă**

|  |  |  |
| --- | --- | --- |
| Nume: | Prenume: | Vârsta: |
| Ocupaţia: | Telefon: | Mobil: |
| Domiciliul: | E-mail: | |

* 1. **Mentor**

|  |  |  |
| --- | --- | --- |
| Nume: | Prenume: | Vârsta: |
| Ocupaţia: | Telefon: | Mobil: |
| Domiciliul: | E-mail: | |

* 1. **Membrii grupului de iniţiativă** *(dacă sunt necesare adăugați linii)*

|  |  |  |  |
| --- | --- | --- | --- |
| 1 | Nume: | Prenume: | Vârsta: |
| Ocupaţia: elev | Telefon: | Mobil: |
| Domiciliul: | E-mail: | |
| 2 | Nume: | Prenume: | Vârsta: |
| Ocupaţia: | Telefon: | Mobil: |
| Domiciliul: | E-mail: | |
| 3 | Nume: | Prenume: | Vârsta: |
| Ocupaţia: | Telefon: | Mobil: |
| Domiciliul: | E-mail: |  |
| 4 | Nume: | Prenume: | Vârsta: |
| Ocupaţia: | Telefon: | Mobil: |
| Domiciliul: | E-mail: | |
|  |  |  | |

* 1. **Descrierea grupului de iniţiativă**

II. DESCRIEREA ŞI ARGUMENTAREA PROIECTULUI

* 1. **Titlul proiectului**
  2. **Localizarea proiectului**
  3. **Costul proiectului:**

|  |  |
| --- | --- |
| Suma solicitată de la Fondul pentru Tineri  *(de la 5000 lei la cel mult 15 000 lei)* | Alte contribuții |
| X lei | X lei |

* 1. **Perioada de desfăşurare a proiectului** *(perioada recomandată – 10 mai – 31 august 2024):*

|  |  |  |  |
| --- | --- | --- | --- |
| Data începerii proiectului: |  | Data încheierii proiectului: |  |

* 1. **Justificarea proiectului – descrierea problemei** (maxim 500 cuvinte)
  2. **Scopul proiectului**
  3. **Obiectivele proiectului**
  4. **Potenţialii beneficiari (grupuri ţintă) ai proiectului** *(trebuie descris grupul exact: vărstă, ocupație, alte informații utile)*
  5. **Descrierea detaliată a activităţilor - maxim 1000 cuvinte**
  6. **Descrierea responsabilităţilor – maxim 350 cuvinte** *(la acest compartiment trebuie să prezentați care sunt responsabilitățile fiecăruii membru al grupului în cadrul activităților preconizate)*
  7. **Rezultatele aşteptate** *(rezultatele trebuie cuantificate numeric: nr. de activități, nr. de persoane implicate, nr. de materiale realizate, etc.)*
  8. **Cum intenționați să implicați comunitatea în activităţile proiectului – maxim 200 cuvinte**
  9. **Continuitatea proiectului - maxim 200 cuvinte**

De ce acest proiect este important pentru voi? (maxim 300 cuvinte)

III. BUGETUL PROIECTULUI

* 1. **Bugetul detaliat al proiectului** ( dacă este necesar căsuțe în tabel pot fi adăugate sau șterse)

|  |  |  |  |  |  |  |
| --- | --- | --- | --- | --- | --- | --- |
| **Cheltuieli**  *(linii de buget şi*  *subcapitole)* | **Unitate** | **Număr de unităţi** | **Cost unitate** (lei) | **Cost total** (lei) | **Suma solicitată de la Fondul pentru Tineri** (lei) | **Alte contribuţii** (lei) |
| **1. Cheltuieli de organizare a evenimentelor** (formator, amenajarea sălii, arenda sălii şi a aparatajului, premii, pauze de cafea, material săditor, etc.) | | | | | | |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| *Total Cheltuieli de organizare a evenimentelor:* | | | |  |  |  |
| **2. Cheltuieli de deplasare** (arenda automobil, autobuz; combustibil, etc.) | | | | | | |
|  |  |  |  |  |  |  |
| *Total Cheltuieli de deplasare:* | | | |  |  |  |
| **3. Consumabile, materiale promoţionale, cheltuieli de editare şi multiplicare** (rechizite de birou,  broşuri, pliante, panou, baner, postere, tricouri promoţionale, etc.) | | | | | | |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| *Total Consumabile, materiale promoţionale,*  *cheltuieli de editare şi multiplicare:* | | | |  |  |  |
| **4. Echipament şi mobilier** (computer, boxă, masă, dulap, etc.) **Atenţie**: Vor fi finanţate doar 50% din  cheltuielile acestei rubrici, restul vor fi acoperite din alte surse. | | | | | | |
|  |  |  |  | 0 | 0 | 0 |
| *Total Echipament şi mobilier:* | | | | **0** | **0** | **0** |
| **TOTAL** | | | |  |  |  |

* 1. **Bugetul descriptiv al proiectului** *( dacă sunt achiziții care necesită explicații trebuie indicate aici)*

|  |
| --- |
| *Exemplu: Mapa participantului este constituită din: Pix, carnet, mapă – costă 35 lei* |

Confirm, că informaţia menţionată mai sus este corectă.

Nume, prenume liderului proiectului

Data Semnătură